[image: image1.png]UNIVERSITATEA ,,ALEXANDRU IOAN CUZA* din IASI PER LIBERTATEM AD VERITATEM

Serviciul Achizitii Publice www.uaic.ro




CONTRACT DE PRESTARI SERVICII
     nr.      /   .04.2020
Preambul

În temeiul Legii 98/19.05.2016 privind  achiziţiile publice s-a încheiat prezentul contract de achizitie publica de servicii, între:
UNIVERSITATEA „Alexandru  Ioan  Cuza” din Iași, cu sediul în Iaşi, B-dul Carol I nr. 11, tel. 0232/201139, Fax 0232/201117, cod fiscal ___________, cont  nr. RO___TREZ______________ deschis Trezoreria Municipiului Iaşi, reprezentată prin RECTOR Prof. Univ. Dr. Tudorel TOADER şi Director Financiar Contabil – Ec. Liliana IFTIMIA, în calitate de AUTORITATE CONTRACTANTĂ, şi

S.C. ______________  S.R.L. cu sediul în  _______,   înregistrată la Registrul Comertului cu nr: J__/____/___, CUI ____________, cont RO___TREZ__________________, deschis la  Trezoreria ____, reprezentata legal prin administrator _________________, in calitate de Contractant,

denumite, în continuare, împreună, "Părțile" și care,

având în vedere că:

· Autoritatea contractantă a derulat  achiziția de servicii de elaborare documentatie tehnica pentru evaluarea sigurantei in exploatare a barajului Acumulării Grădina Botanică ”Anastasie Fătu” din Str. Dumbrava Roșie, Iasi,  inițiată atât prin  publicarea pe site-ul instituției www.uaic.ro, în secțiunea Achiziții Publice, a Solicitării de ofertă nr. ___/AP/__.__.2020, cât și prin transmiterea acesteia către posibil ofertanți;

· prin Nota Justificativă a Achiziției Directe nr.___/AP/____ a fost declarată câștigătoare,  Oferta Contractantului, S.C. __________  S.R.L. 

au convenit încheierea prezentului Contract.
2. Definiţii
2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;
f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop

g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.
3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.
4. Obiectul principal al contractului

4.1.- Contractantul se obligă să presteze servicii de elaborare documentatie tehnica pentru evaluarea sigurantei in exploatare a barajului Acumulării Grădina Botanică ”Anastasie Fătu” din Str. Dumbrava Roșie, Iasi, în conformitate cu solicitarea de ofertă nr.____/AP/__.__.2020 și oferta transmisă de acesta,  înregistrată la sediul autorității contractante cu  nr.____/____.

4.2. Autoritatea contractantăul se obligă să plătească preţul convenit în prezentul contract pentru serviciile prestate.
5. Preţul contractului

5.1.- Preţul contractului,  respectiv a serviciilor ce vor fi prestate de către contractant,  este de ____.__ lei  fara TVA, la care se adaugă TVA în cuantum de _____lei. 

5.2.- Preţul serviciilor  este conform ofertei  contractantului n transmisă și înregistrată la sediul autorității contractante cu nr.___________.
6. Durata contractului

6.1.- Durata prezentului contract este până la data îndeplinirii de către ambele părți a obligațiilor contractuale

6.2.-Serviciile ce fac obiectul prezentului contract  vor fi prestate în cel mult  120 de zile calenaristice de la semnarea contractului de ambele părți..
7. Executarea contractului

7.1. – Executarea contractului începe după semnarea acestuia de cãtre ambele pãrţi.
8. Documentele contractului

8.1.- Documentele contractului sunt:
a)solicitarea de ofertă nr. ______.2020 inclusiv caietul de sarcini nr. 30/04.03.2020  anexat acesteia;
b)oferta (și după caz clarificările) transmisa/e de contractant,  înregistrata/e la sediul autorității contractante cu nr.___/___2020 respectiv cu nr.1419/AP/13.023.2020;

c) convenție în domeniul securității și sănătății în muncă; 

d) convenţie privind  situaţiile  de  urgenţă (apararea  împotriva  incendiilor  şi  protecţiei  civile);
e) acte adiţionale, pe măsura producerii lor;
9. Obligaţiile principale ale contractantului

9.1.- Contractantul se obligă să :
· presteze  serviciile ce fac obiectul contractului în conformitate atât cu cerințele precizate de Autoritatea Contractantă în solicitarea de ofertă de preț cât și cu oferta (și după caz- clarificările) sa/sale transmisa/e în cadrul achiziției; 

· transmită spre avizare autorității contractante, în cel mult 120 de zile calendaristice de la semnarea contractului, documentația tehnică elaborată conform Metodologiei NTLH-022/2002 privind evaluarea stării de siguranță în exploatare a barajelor și lacurilor de acumulare, metodologie aprobată prin Ordinul 116/2002; Documentația va respecta cerințele impuse de art. 8 din Metodologia NTLH-022/2002 aprobată prin Ordinul 116/2002,  și va cuprinde :
a) evaluarea preliminară a siguranţei în condițiile art. 9 art. 10, art. 11, art. 12 și art. 13, din Metodologia NTLH-022/2002 aprobată prin Ordinul 116/2002  ;

b) evaluarea finală în condițiile art. 14 și cu respectarea art. 15, din Metodologia NTLH-022/2002 aprobată prin Ordinul 116/2002, în ceea ce privește conținutul referatului privind starea tehnică, funcțională și de siguranță în exploatare a lucrării hidrotehnice. 
· predea comisiei de recepție desemnate de autoritatea contractantă, în termenul stabilit, documentația tehnică elaborată, pe suport hârtie, în 3 exemplare îndosariate;
· participe la sedința de avizare programată de către Comisia Teritorială Moldova pentru Siguranța Barajelor, unde va susține documentația tehnică elaborată și avizată de către autoritatea contractantă;

· efectueze, dacă este cazul, completările sau modificările documentației tehnice solicitate de comisia de avizare în termenul impus de aceasta;

· participe, dacă este cazul, la cea de-a doua ședință de avizare pentru a susține modificările efectuate.
9.2 - Contractantul va elabora documentația tehnică conform cerințelor exprimate de Autoritatea contractantă în caietul de sarcini aferent achiziției în baza căreia se încheie prezentul contract, conform  normelor in vigoare, la data semnarii contractului şi eventualele acte normative şi prescripţii tehnice aplicabile, care intră în vigoare pe parcursul îndeplinirii contractului, după caz;
9.3 – In situatia in care exista neconcordante intre documentatia tehnică intocmită si prevederile legislative in vigoare, contractantul are obligatia de a clarifica si corecta documentatia tehnică la solicitarea autoritatii contractante  (fara costuri suplimentare pentru aceasta), daca este cazul;
9.4 - Contractantul este răspunzător în faţa autorității contractante şi în faţa altor organe de control de realitatea, legalitatea şi corectitudinea documentelor elaborate.
9.5. -Contractantul se obligă să despăgubească autoritatea contractantă, împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu serviciile achiziţionate, şi

ii) daune-interese, costuri, taxe şi cheltuieli de orice natură, aferente, determinate de culpa exclusivă a contractantului, cu excepţia situaţiei în care o astfel de încălcare rezultă din respectarea solicitării de oferte întocmită de către  autoritatea contractantă.

9.6.-Contractantul se obligă să respecte în timpul prestării serviciilor, în spațiile autorității contractante, normele de protecție a muncii și cele de prevenire și stingere a incendiilor.

9.7. -Contractantul îşi asumă şi toate celelalte responsabilităţi care rezultă din celelalte clauze ale prezentului contract şi care nu au fost enumerate în prezentul capitol.
10.  Obligaţiile principale ale autorității contractante
10.1.–Autoritatea contractantă are obligaţia de a efectua plata către contractant, în termen de maxim 30 de zile de la data recepției serviciului prestat de acesta, în baza facturii fiscale și a procesului verbal de recepție a documentației tehnice.

10.2.- Plata se face în lei în contul contractantului nr. RO____TREZ_______ deschis la  Trezoreria Iasi.
10.3 Autoritatea contractantă se obligă să transmită contractantului toate informaţiile necesare acestuia pentru îndeplinirea contractului.
11.  Sancţiuni pentru neîndeplinirea culpabilă a obligaţiilor 

11.1.-Nerespectarea obligaţiilor asumate prin prezentul contract de cãtre una din pãrţi dã dreptul pãrţii lezate de a considera contractul de drept reziliat rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fãrã intervenţia instanţei de judecatã şi de a pretinde plata de daune-interese.

11.2. - i) În cazul în care, din vina sa exclusivă, contractantul nu reuşeşte să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,06% din valoarea în LEI a serviciilor neprestate în termenele specificate la art.9.1,   calculate pro-rata temporis pentru fiecare zi de întârziere pânã la îndeplinirea tuturor obligaţiilor contractuale, fără ca  valoarea totală a penalităților să poată  depăși suma asupra căreia au fost calculate.
ii)În cazul în care autoritatea contractantă, din culpa sa,  nu onorează facturile în termenul stabilit prin clauza 10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligaţiilor, fără ca  valoarea totală a penalităților să poată  depăși suma asupra căreia au fost calculate.
11.3. - Autoritatea contractantă îşi rezervă dreptul de a denunţa unilateral contractul de furnizare, în cel mult 10  zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. 

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.5 - Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau dacă față de acesta este inițiată procedura falimentului,  cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.
12. Garanţia de bună executie a contractului –nu este cazul;
13.Alte responsabilităţi ale contractantului

13.1. (1)Contractantul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

(2)Contractantul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în vederea executării contractului.

13.2.Contractantul este pe deplin responsabil pentru execuţia serviciilor în conformitate cu  cerințele specifice din solicitarea de ofertă. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toata durata contractului.

13.3.Contractantul răspunde de respectarea normelor de sănătate și securitate în muncă P.S.I. și protecția mediului specifice activității desfășurate, fără a periclita viața sau sănătatea oamenilor sau a aduce prejudicii materiale.
14. Recepţie şi verificări

14.1.- Autoritatea contractantăul are dreptul de a verifica modul de prestare a serviciilor pentru a stabili conformitatea lor cu prevederile din oferta contractantului transmisă în cadrul achiziției.
14.2. - Contractantul garantează că la data recepţiei, prestarea serviciilor este executată în conformitate cu standardele şi normativele tehnice, inclusiv cele referitoare la siguranţa în exploatare şi tehnica securităţii muncii, corespunde reglementărilor tehnice în vigoare şi nu este afectată de vicii care ar diminua sau ar anula valoarea sau posibilitatea de utilizare, conform condiţiilor normale de folosire.
14.3. -La predarea efectivă a documentației tehnice,  comisia desemnată de autoritatea contractanta va verifica exactitatea prestării de către contractant a serviciilor prevăzute în contract și va întocmi un proces verbal de receptie.
14.4 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de tehnică realizată de contractant şi cu reglementările în vigoare. În funcţie de constatările făcute, comisia de recepție desemnată de  autoritatea contractantă are dreptul de a admite sau de a respinge recepţia.
În cazul respingerii documentației sau apariției de neconcordanțe,  comisia desemnată de autoritatea contractantă va întocmi un proces verbal de refuz în care vor fi expuse motivele ce au condus la refuz. În acest caz contractantul se obligă ca în termen de maxim 3 zile calendaristice să remedieze deficiențele sau să opereze modificările ca urmare a recomandărilor comunicate, astfel încât documentația tehnică realizată  să răspundă atât cerințelor autorității contractante exprimate în solicitarea de ofertă și caietul de sarcini anexat acesteia, cât și ofertei și după caz, clarificărilor sale transmise și acceptate de autoritatea  contractantă. 
15. Amendamente 

15.1.-Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile art. 221 din Legea  98/2016.
16. Începerea, execuţia, finalizarea sau întârzierea prestării serviciilor
16.1 - Contractantul are obligaţia de a presta serviciile conform termenelor din prezentul contract.

16.2 - Dacă pe parcursul derulării contractului contractantul constată că nu poate respecta condiţiile de prestare, acesta are obligaţia de a notifica acest lucru, în timp util, autoritatii contractante. Modificarea condiţiilor de prestare asumate se face cu acordul părţilor, prin act adiţional.

16.3 - În afara cazului în care autoritatea contractanta este de acord cu o modificare a condiţiilor de prestare a serviciilor, orice întârziere în îndeplinirea contractului dă dreptul autoritatii contractante de a solicita penalităţi contractantului şi de a rezilia de drept contractul.

17. Subcontractanţi

17.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

17.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

17.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.

(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4.-Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
18. Forţa majoră

18.1. –Orice eveniment imprevizibil sau inevitabil care împiedicã, în parte sau în totalitate, îndeplinirea obligaţiilor contractului, va fi considerat un caz de forţã majorã. 

18.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

18.4. - Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

18.5. - Dacă forţa majoră acţionează sau se estimează că va acţiona o perioadă mai mare de 15 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

19. Încetarea contractului

19.1 Prezentul contract încetează în următoarele cazuri:


a)părţile convin de comun acord încetarea contractului;


b)expirarea duratei contractului;


c) prin reziliere, în condiţiile clauzelor din prezentul contract;


d) în cazul procedurilor de faliment, a retragerii autorizaţiei de funcţionare a unuia din contractanţi;


e) prin denunţare unilaterală în condiţiile prevăzute la art. 223(1) din legea 98/2016, și a  clauzelor din prezentul contract.


f)prin imposibilitate de executare, în condiţiile art. 18.
20. Soluţionarea litigiilor

20.1. -Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de către instanța competentă, conform prevederilor legale.
21. Limba care guvernează contractul
21.1. - Limba care guvernează contractul este limba română.
22. Comunicări

22.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

(2) Orice document scris trebuie înregistrat atât în momentul transmiterii cât şi în momentul primirii.

22.2. - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
23. Confidențialitatea informațiilor și protecția datelor cu caracter personal

23.1 - O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale. 

23.2 Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. 

23.3 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

23.4 Colectarea, prelucrarea și stocarea/arhivarea datelor cu character personal se vor realiza în conformitate cu prevederile Regulamentului nr. 679 /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic. 

23.5 Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract. 

23.6 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe. 

23.7 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

24.Nulităţi

24.1. – Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.


25. Legea aplicabilă contractului
25.1. - Contractul va fi interpretat conform legilor din România.
Părţile au înţeles să încheie azi ................................ prezentul contract în două exemplare, câte unul pentru fiecare parte.  

